На основу члана 12. став 14. Закона о инспекцијском надзору („Службени гласник РС", број 36/15, 44/18-други закон и 95/18) и члана 37. Статута Града Ниша („Службени лист Града Ниша“, број 88/08, 143/16 и 18/19),

Скупштина Града Ниша, на седници одржаној 2025. године, донела је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА КООРДИНАЦИЈУ ИНСПЕКЦИЈСКОГ НАДЗОРА НАД ПОСЛОВИМА ИЗ ИЗВОРНЕ НАДЛЕЖНОСТИ ГРАДА НИША**

**I** Овим решењем образује се Комисија за координацију инспекцијског надзора над пословима из изворне надлежности Града Ниша(у даљем тексту: Комисија) у следећем саставу:

- председник:

Милош Ђорђевић, члан Градског већа Града Ниша;

- заменик председника:

Бојана Ивезић, запослена у Градској управи за комуналне делатности, послове инспекције и комуналне милиције;

- чланови и заменици чланова:

1. Слободанка Ђорђевић Младеновић, начелница Општинске управе Градске општине Палилула, члан;

- Велизар Пешић, комунални инспектор Општинске управе Градске општине Палилула, заменик члана;

2) Милан Цветановић, начелник Управе Градске општине Нишка Бања, члан;

- Горан Вацић, комунални инспектор Одсека за инспекцијске, имовинско правне, комуналне, послове туризма и екологије, Управе Градске општине Нишка Бања, заменик члана;

1. Љубисав Пантић, начелник Управе Градске општине Црвени Крст, члан;

* Владимир Величковић, шеф Одсека за инспекцијско-комуналне послове Управе Градске општине Црвени Крст, заменик члана;

1. Милош Драгићевић, секретар Скупштине Градске општине Медијана, члан;

* Слободан Станисављевић, шеф Одсека за комуналне послове Општинске управе Градске управе Медијана, заменик члана;

1. Гордана Јанковић, начелник Управе Градске општине Пантелеј, члан;

* Новица Симић, шеф Одсека за имовинско-правне и комуналне послове Управе Градске општине Пантелеј, заменик члана;

1. Зоран Албијанић, шеф Одсека за наплату у Градској управи за финансије и локалне јавне приходе, члан;

- Јелена Бранковић, порески инспектор за контролу обвезника који воде пословне књиге у Градској управи за финансије и локалне јавне приходе, заменик члана;

1. Живица Јевђић, шефица Одсека инспекције за путеве у Сектору за инспекцијске послове, Градска управа за комуналне делатности, послове инспекције и комуналне милиције, члан;

* Илија Алексић, инспектор за путеве у Одсеку инспекције за путеве у Сектору за инспекцијске послове, Градска управа за комуналне делатности, послове инспекције и комуналне милиције, заменик члана;

1. Марко Тонић, шеф Одсека саобраћајне инспекције и такси превоза у Сектору за инспекцијске послове, Градска управа за комуналне делатности, послове инспекције и комуналне милиције, члан;

* Душица Јанојлић, саобраћајни инспектор за друмски саобраћај у Одсеку саобраћајне инспекције и такси превоза у Сектору за инспекцијске послове, Градска управа за комуналне делатности, послове инспекције и комуналне милиције, заменик члана.

**II** Председник Комисије руководи њеним радом, усклађује рад чланова и сазива и води седнице Комисије.

Председника Комисије за време његове одсутности или спречености замењује заменик председника Комисије.

**III** Утврђује се да инспекцијски надзор над пословима из изворне надлежности Града Нишаврше:

1) Комуналне инспекције у саставу градских општина,

2) Инспекција за путеве и саобраћајна инспекција у саставу Градске управе за комуналне делатности, послове инспекције и комуналне милиције;

3) Градска управа за финансије и локалне јавне приходе – Сектор за локалну пореску администрацију;

Обухватнији и делотворнији надзор и избегавање преклапања и непотребног понављања надзора, поред усклађивања инспекцијског надзора између инспекција које врше инспекцијски надзор над пословима из изворне надлежности Града Ниша, обезбеђује и Комисија.

**IV** Послови и задаци Комисије јесу:

1) да разматра и даје мишљење на предлоге планова инспекцијског надзора, које достављају инспекције;

2) да прати достигнути ниво координације инспекција, иницира мере, утврђује смернице и даје упутства у циљу унапређења координације инспекција и делотворности инспекцијског надзора, и прати њихову реализацију, а нарочито:

(1) за усклађивање планова инспекцијског надзора и рада инспекција,

(2) за размену информација у вршењу инспекцијског надзора,

(3) за унапређење инспекцијског надзора на основу информација из годишњег извештаја о раду инспекција,

(4) за развој информационог система у циљу ефикасног вршења инспекцијског надзора;

3) да разматра и даје мишљење на нацрте одлука и предлоге других аката којима се уређују питања инспекцијског надзора;

4) да разматра мишљења, директиве, методолошке материјале и приручнике за рад инспекције, анализира праксу инспекцијског надзора и заузима ставове у циљу уједначавања поступања инспекције у истим или сличним ситуацијама према свим надзираним субјектима, и објављује те ставове;

5) да учествује у анализи потреба за финансирањем, техничком опремљеношћу и стручним усавршавањем инспектора, као и утврђивању програма стручног усавршавања инспектора, и подноси иницијативе надлежним органима који се односе на финансирање, техничку опремљеност и програме обука и других облика стручног усавршавања инспектора;

6) да даје стручно мишљење о предлозима контролних листа, као и њихових измена и допуна;

7) да се стара да се на службеној интернет страници Града Ниша и градских општинаобјављују прописи, акти и документи који се односе на инспекцијски надзор;

8) да, на упит заинтересованих лица, пружа обавештења која се односе на делокруг рада инспекција у надлежности Града Ниша, најкасније у року од седам радних дана;

9) да, у складу са потребом, подноси извештаје Градском већу и Скупштини Града Ниша и даје предлоге за предузимање мера из њихове надлежности;

10) да се стара да се на службеној интернет страници Града Ниша и градских општинаобјављују информације о свим носиоцима послова инспекцијског надзора, а нарочито подаци о њиховим надлежностима, адресама, телефонима и адресама електронске поште, као и о њиховим руководиоцима;

11) да предузима одговарајуће активности у вези са обраћањем подносиоца притужбе на рад инспекције који је незадовољан одлучивањем по притужби;

12) да разматра извештај о раду унутрашње контроле инспекције.

**V** Инспекције су дужне да се придржавају смерница и упутстава из тачке IV став 2) овог решења.

Члан Комисије који није сагласан са овим смерницама и упутствима може да поднесе предлог Градском већу, да заузме став поводом овог питања, односно предузме мере и радње из свог делокруга.

Послове из тачке IV став 2) алинеје (4) овог решења Комисија обавља у сарадњи са органом градске/општинске управе надлежним за послове информатике и електронске управе, који обавља стручне послове и послове градске/општинске управе који се односе на успостављање и одржавање информационог система у циљу ефикасног вршења инспекцијског надзора.

**VI** Стручно-техничке и административне послове за Комисију обавља Градска управа за комуналне делатности, послове инспекције и комуналне милиције – Сектор за инспекцијске послове.

**VII** Комисија, применом овлашћења прописаних Законом и Статутом, обавља координацију испекцијског надзора који врше градске инспекције и инспекције градских општина којима је Град Ниш пренео послове инспекцијског надзора.

**VIII** Комисија, у складу са позитивним прописима, усклађује инспекцијски надзор над пословима из изворне надлежности са повереним пословима инспекцијског надзора из надлежности Града Ниша, обезбеђивањем координације и међусобне сарадње инспекција Града Ниша и градских општинау утврђивању планова инспекцијског надзора и рада инспекција и сарадње у поступку вршења самосталног или заједничког инспекцијског надзора.

Сарадња између инспекција из става 1. ове тачке остварује се у складу са облицима сарадње утврђеним законом и другим прописима којима се уређују државна управа и локална самоуправа, Законом о инспекцијском надзору и посебним законима, и нарочито обухвата међусобно обавештавање, размену информација, пружање помоћи и заједничке мере и радње од значаја за инспекцијски надзор, као и друге начине унапређења делотворности инспекцијског надзора у надлежности Града Ниша.

**IX** Доношењем овог решења престаје да важи Решење о образовању Комисије за координацију инспекцијског надзора над пословима из изворне надлежности Града Ниша (''Службени лист Града Ниша'', број 36/21).

**X** Ово решење објавити у ''Службеном листу Града Ниша''.

Број:

У Нишу, 2025. године

**СКУПШТИНА ГРАДА НИША**

Председник

Проф. др Игор Новаковић

О б р а з л о ж е њ е

Чланом 12. став 14. Закона о инспекцијском надзору („Службени гласник РС", број 36/15, 44/18-други закон и 95/18), прописано је да се одлуком надлежног органа аутономне покрајине и органа јединице локалне самоуправе одређује који орган, унутрашња организациона јединица или тело координира инспекцијски надзор над пословима из њихове изворне надлежности.

Чланом 37. Статута града Ниша („Службени лист Града Ниша“, број 88/08, 143/16 и 18/19), између осталог, прописано је да Скупштина Града Ниша оснива стална и повремена радна тела за разматрање питања из њене надлежности.

Циљ образовања Комисија за координацију инспекцијског надзора над пословима из изворне надлежности Града Ниша је обухватнији и делотворнији надзор и избегавање преклапања и непотребног понављања инспекцијског надзора, као и усклађивање инспекцијског надзора између инспекција које врше инспекцијски надзор над пословима из изворне надлежности града Ниша.

Комисија, применом овлашћења прописаних Законом и Статутом, обавља координацију испекцијског надзора који врше градске инспекције и инспекције градских општина којима је Град Ниш пренео послове инспекцијског надзора.

Комисију чине председник, заменик председника, и по осам чланова и заменика чланова, који су, углавном, из реда руководилаца инспекција у градским управама Града Ниша и управама градских општина.

Председник Комисије руководи њеним радом, усклађује рад Комисије, сазива и води седнице Комисије. Председника Комисије за време његове одсутности или спречености замењује заменик председника Комисије.

Градска управа за комуналне делатности, послове инспекције и комуналне милиције израдила је нацрт Решења о образовању Комисије за координацију инспекцијског надзора над пословима из изворне надлежности Града Ниша. Градско веће Града Ниша утврдило је предлог Решења о образовању Комисије за координацију инспекцијског надзора над пословима из изворне надлежности Града Ниша и упутило Скупштини Града Ниша на усвајање.